'Kletsrymer' sit lank oor vrou se moord | Maroela Media
Farah Thompson van Pringlebaai (Foto: Facebook)
Thompson is op 13 Augustus 2017 in haar huis in dié kusdorp vermoor.
Eric Ntabazalila, woordvoerder van die Nasionale Vervolgingsgesag (NVG), het gesê Martin Mncube het vir Thompson gewerk voor hy haar beroof en vermoor het. Mncube is tot 15 jaar direkte tronkstraf gevonnis op aanklag van roof met verswarende omstandighede en 22 jaar direkte tronkstraf op aanklag van moord. Die hof het beslis dat die vonnisse gelyklopend uitgedien moet word.
"Thompson het soveel vertroue in Mncube gehad dat sy hom soms alleen gelos het by haar huis, maar hy het dié vertroue terugbetaal deur haar te beroof en te vermoor," het Ntabazalila gesê.
Mncube het die dag by haar huis opgedaag en die toilet gebruik. "Toe sy die deur vir hom wou oopmaak, het hy haar van agter om die nek gegryp en gedreig dat sy nie 'n geluid moet maak nie. Hy het haar na die toilet gesleep en haar mond en bene met kleefband vasgebind. Hy het 'n ketting uit die motorhuis gaan haal en Thompson met twee slotte op 'n stoel vasgebind."
Mncube wou weet of sy 'n kluis in die huis het. Hy het daarna haar handsak deursoek en bankkaarte uit haar beursie gesteel. Hy het die PIN-kode geëis. Sy het dit vir hom gegee en gepleit dat hy nie met sy optrede moet voortgaan nie. Sy het onderneem om hom te help. "Mncube het haar neus, mond en gesig toegebind. Net voor hy daar weg is, het hy haar met 'n kunswerk geslaan."
Hy het ook haar Samsung-skootrekenaar, Huawei-tabletrekenaar, selfoon, voertuigregistrasiedokumente en 'n gaspistool gesteel. Hy wou met haar BMW X3 vlug, maar kon dit nie aan die gang kry nie. Hy het met haar Honda Jazz gevlug. Thompson se liggaam is die volgende dag gevind.
"Hy het met die motor weggejaag en sy meisie en neef opgelaai en daarna gaan drink. Hy het op twee verskillende geleenthede altesaam R4 000 uit haar bankrekening onttrek. Hy het op pad na Hermanus 'n ongeluk gehad met die Honda Jazz."
In sy pleitverduideliking het Mncube aangevoer hy het haar beroof omdat hy 'n droom het om 'n kletsrymer in Kaapstad te word en sy eie album uit te reik. "Adv. Sabata Choane het dit egter verwerp, aangesien Mncube eerder gaan drink het, as om sy drome na te streef," het Ntabazalila verduidelik.
Choane het gesê die beskuldigde het uit gierigheid opgetree. "Dis duidelik dat die rooftog beplan was. Dit is egter nie duidelik waarom hy Thompson as sy slagoffer gekies het en waarom sy moes sterf nie," het Choane gesê. "Farah Thompson was 'n geliefde ma, suster en vrou toe die beskuldigde haar lewe beëindig het. Haar familie het haar beskryf as 'n goedhartige persoon en die hof versoek om 'n maksimumvonnis op te lê."
Die hof het egter versagtende faktore in ag geneem, waaronder die beskuldigde se ouderdom, het Ntabazalila bygevoeg.
Julle opskrif en berig maak nie sin nie. Hy "wou" n kletsruimer word.
Kletsruimer sit lank oor vrou see moord… Verwarend
Sy vonnis is slegs op papier…hy sal na 6 jaar vrygelaat word.Lewe het geen waarde in n Piesang Republiek nie!
Ek vertrou niemand ! Bly alleen !!
Lewenslank behoort 50 jaar of meer te wees sonder die opsie van parool. Wanneer gaan die regstelsel die slagoffers beskerm?
GEEN volksvreemdeling op my erf toegelaat nie. Huis en tuin moet maar lyk soos dit lyk, maar die hand wat voer gaan nie hier afgekap word nie. Verder geen donasies aan volksvreemdes meer nie. Ondersteun slegs ons eie in nood asook die DBV. Genoeg is genoeg!